Home›Regional News›Pretoria›Centurion›Laerskool Wierdapark het 'n nuwe skoolhoof!
Laerskool Wierdapark se beheerligaam verwelkom graag vir mnr. Louis Dekker as Wieries se nuwe skoolhoof! Ons wens hom 'n voorspoedige en geseënde tyd by Laerskool Wierdapark toe. Mag hy bou op die suksesse van die verlede om te verseker dat die groen kampioen steeds een van die top laerskole in die land sal bly.
Volgens tradisie, het Mnr. Dekker, soos ons graad 1 maats, deur ons simboliese hek gestap en is hartlik verwelkom deur ons hoofseun en hoofdogter Asleigh Harvey en Jayden Niehaus.
Op die oog af kom Louis jonk voor, maar agter daardie jeugdige voorkoms skuil ervaring deur goeie blootstelling. Mnr. Dekker is 'n boorling van Middelburg, waar hy aan die Hoërskool Kanonkop matrikuleer het en later sy B.Com Geoktrooieerde Rekenmeesterskap graad aan die NWU: Potchefstroom Kampus verwerf het.
In 2007 verwerf hy sy NHOD aan Unisa en in 2009 sy Honeursgraad in Onderwys Bestuur, ook aan Unisa. Louis is getroud met Lize en hulle het 'n seuntjie, Lohan. Mnr. Dekker hou reeds 12 jaar skool waarvan hy die laaste 3 jaar as Adjunk-skoolhoof was by Hoërskool Eldoraigne.